Selvom de [[Palaiologiske dynasti|palaiologiske]] kejsere generobrede Konstantinopel fra vesteuropæerne i 1261 blev de aldrig i stand til at få kontrol over hele det tidligere imperium. De kontrollerede kun en lille del af Balkanhalvøen nær Konstantinopel, byen selv og nogle kystområder langs [[Sortehavet]] og omkring [[Det Ægæiske Hav]]. De tidligere byzantinske områder i Balkan blev opdelt mellem [[Kongeriget Serbien]], [[Andet Bulgarske rige]] og bystaten [[Republikken Venedig|Venedig]]. De byzantinske kejseres magt blev truet af en ny tyrkisk stamme kaldet [[Ottomanniske Rige|ottomanerne]], der etablerede sig i Anatolien i 1200-tallet og [[Byzantinsk-ottomanniske krige|støt udvidede området]] op igennem 1300-tallet. Ottomanerne udvidede deres rige ind i Europa, hvilket reducerede Bulgarien til en [[vasal]]stat i 1366 og de erobrede Serbien efter [[Slaget ved Kosovo]] i 1389. Vesteuropæerne mobiliserede de kristne i Balkanområdet og startede et nyt korstog i 1396, hvor der blev sendt en stor hær til Balkan, hvor den blev besejret under [[slaget ved Nicopolis]].<ref name=Davies385>Davies ''Europe'' pp. 385–389</ref> [[Konstantinopels fald|Konstantinopel faldt]] endeligt til ottomanerne i 1453.<ref name=Davies446>Davies ''Europe'' p. 446</ref>
Filosofi Historie Geologi